b'\n_START_ARTICLE_\nDon Smith (hokejist, rojen leta 1887)\n_START_SECTION_\nKariera\n_START_PARAGRAPH_\nSmith je igral \xc4\x8dlanski amaterski hokej na ledu za doma\xc4\x8di klub Cornwall Hockey Club v ligi Federal Amateur Hockey League od 1904 do 1907. Profesionalno kariero je za\xc4\x8del leta 1907 v MPHL mo\xc5\xa1tvu Portage la Prairie Cities. Naslednjo sezono se je vrnil v Ontario in igral za mo\xc5\xa1tvi St. Catharines Pros in Toronto Professional Hockey Club v ligi Ontario Professional Hockey League. V sezoni 1909/10 se je pridru\xc5\xbeil mo\xc5\xa1tvu Montreal Shamrocks v ligi National Hockey Association, naslednjo sezono pa je v isti ligi zastopal barve mo\xc5\xa1tva Renfrew Creamery Kings. Zatem se je za eno sezono pridru\xc5\xbeil PCHA mo\xc5\xa1tvu Victoria Aristocrats. Prihodnjo sezono je okrepil ekipo Montreal Canadiens in v njej ostal do leta 1915, ko so ga zamenjali v Montreal Wanderers. Po koncu NHA sezone 1915/16 se je vpisal v vojsko in se od\xc5\xa1el bojevat v prvi svetovni vojni. Po vrnitvi se je v NHL sezoni 1919/20 ponovno pridru\xc5\xbeil mo\xc5\xa1tvu Montreal Canadiens in zanj igral \xc5\xa1e svojo zadnjo profesionalno sezono.'